ผอ.โวล์ฟบวร์ก ชี้ ผีแดง ไม่แกร่งพอลิ่ว 16 ทีม ชปล.
สำนักข่าวต่างประเทศรายงานวันที่ 9 ธ.ค. ว่า เคลาส์ อัลลอฟส์ ผู้อำนวยการกีฬาของ หมาป่าแห่งเมืองเบียร์ โวล์ฟบวร์ก สโมสรแกร่งแห่งศึกบุนเดสลีกา เยอรมัน ระบุ  ปิศาจแดง แมนเชสเตอร์ ยูไนเต็ด สโมสรยักษ์ใหญ่แห่งศึกพรีเมียร์ลีก อังกฤษ  ไม่แข็งแกร่งพอที่จะเข้ารอบต่อไปในศึกยูฟ่า แชมเปียนส์ลีก หลังเพิ่งโดนทีมของตนเขี่ยตกรอบแบ่งกลุ่ม กลุ่มบี ไปเมื่อคืนวันอังคารที่ผ่านมา,ทีมแมนเชสเตอร์ ยูไนเต็ด ภายใต้การคุมทัพของ หลุยส์ ฟาน กัล ตกรอบแบ่งกลุ่มของศึกยูฟ่า แชมเปียนส์ ลีก ไปแบบชอกช้ำ หลังบุกไปแพ้ โวล์ฟบวร์ก 2-3 ทำให้จบที่อันดับ 3 ของกลุ่มบี ร่วงลงไปเตะในศึกยูโรปาลีกแทน,ตอนเริ่มต้นฤดูกาล ทุกคนคิดว่าแมนเชสเตอร์ ยูไนเต็ด มีขุมกำลังที่ยอดเยี่ยมมากที่มีความเป็นไปได้ในการประสบความสำเร็จในรายการนี้ แต่ในสัปดาห์ที่ผ่านมา ยูไนเต็ด แสดงให้เห็นว่าพวกเขานั้นไม่แข็งแกร่งพอ ซึ่งนั่นคือเหตุผลที่เราตระหนักถึงโอกาสของเราสำหรับแมตช์นี้ ผมหมายถึงที่เราเห็นกันในนัดแรก เราแพ้พวกเขา แต่ทั้งสองทีมก็เล่นสูสีกันมาก พวกเขาเป็นทีมที่มีชื่อเสียงและการเขี่ยพวกเขาตกรอบแบ่งกลุ่มก็เป็นอะไรที่พิเศษจริงๆ อัลลอฟส์ กล่าว
เคลาส์ อัลลอฟส์ ผู้อำนวยการกีฬาของทีมโวล์ฟบวร์ก ระบุ ทีมแมนเชสเตอร์ ยูไนเต็ด ไม่แข็งแกร่งพอที่จะเข้ารอบต่อไปในศึกยูฟ่า แชมเปียนส์ลีก หลังเพิ่งโดนหมาป่าแห่งเมืองเบียร์เขี่ยตกรอบแบ่งกลุ่ม
เคลาส์ อัลลอฟส์,ยูฟ่า แชมเปียนส์ลีก,แมนเชสเตอร์ ยูไนเต็ด,โวล์ฟบวร์ก,ข่าวกีฬา,ข่าว,ไทยรัฐออนไลน์